**Anexa 1**

***Tabelul cu măsurile de prevenire, reducere și compensare a efectelor negative generate de implementarea planului din avizul de mediu nr. 19/12.10.2010***

***și propunerile de reformulare / eliminare a acestora cu fundamentarea acestei propuneri***

1. **Propuneri de reformulare a unor măsuri pentru Planul Național de Management aferent porțiunii din Bazinul Hidrografic Internațional al fluviului Dunărea care este cuprinsă în teritoriul României**

| **Nr. crt.** | **Denumirea măsurii din avizul de mediu nr. 19/12.10.2010** | **Reformularea denumirii măsurii și Observații / Justificare** |
| --- | --- | --- |
| 3. | Impunerea măsurilor de reconstrucţie ecologică pentru zonele de extragere a agregatelor minerale cu luarea în considerare a posibilităţii amenajării în aceste spaţii a unor zone umede | **Realizarea măsurilor de reconstrucţie ecologică pentru zonele de extragere a agregatelor minerale cu luarea în considerare a posibilităţii amenajării în aceste spaţii dezafectate/abandonate a unor zone umede, după caz**  Termenul „impunere” este neadecvat deoarece aceste măsuri nu se impun conform legislației în domeniu, ci se supun analizei, în special în zonele de extragere a agregatelor minerale dezafectate/abandonate |
| 5. | Prevederea pentru fiecare staţie de epurare a celor mai bune soluţii aplicabile care permit reducerea emisiilor de poluanţi în aer (inclusiv mirosuri) | **Prevederea pentru fiecare staţie de epurare a celor mai bune soluţii aplicabile care permit reducerea emisiilor de poluanţi în apă**  Problemele cauzate de mirosurile neplăcute de la stațiile de epurare nu fac obiectul Planurilor de Management, mai degrabă emisiile de poluanți în apă au impact asupra atingerii obiectivelor de mediu ale corpurilor de apă |
| 8. | Cercetarea în domeniul modificărilor climatice trebuie privită ca o prioritate. Studiile trebuie să includă mai multe scenarii. Este necesară identificarea din timp a unor viitoare noi zone de risc (care încă nu s-au manifestat ca atare) sau a dispariţiei unora dintre zonele actuale de risc (evitarea unor investiţii care ar putea deveni inutile în 25 de ani). | **Continuarea cercetărilor în domeniul modificărilor climatice trebuie privită ca o prioritate. Studiile trebuie să includă mai multe scenarii. Este necesară identificarea din timp a unor viitoare noi zone de risc sau a dispariţiei unora dintre zonele actuale de risc**.  Se au în vedere următoarele direcții de cercetare:   * actualizarea evaluării cerinţelor folosinţelor de apă la nivelul bazinelor hidrografice, pentru orizontul de timp 2020 şi 2030; * compararea disponibilului de apă la surse cu cerinţele folosinţelor de apă, , în vederea identificării zonelor deficitare din punct de vedere a resursei de apă de suprafață și subterane și a determinării (cuantificării) deficitelor de apă; * dezvoltarea de scenarii privind utilizarea apelor în condițiile schimbărilor climatice pentru sectoarele economice cele mai afectate din zonele cu regimul precipitațiilor scăzut (ex. agricultură) și propunerea de măsuri de atenuare și adaptare la schimbările climatice; * identificarea de măsuri de economisire a apei în bazinele hidrografice predispuse la secetă hidrologică și analiza posibilității de reutilizare a apelor uzate urbane și în zootehnie |
| 14. | Autorizarea doar a acelor baraje sau alte forme de barare a cursurilor de apă care permit menţinerea conectivităţii longitudinale (în principal pentru speciile de peşti migratori) | **Avizarea și autorizarea acelor baraje noi sau a altor forme de barare (structuri noi) a cursurilor de apă care permit asigurarea conectivităţii longitudinale (în principal pentru speciile de peşti migratori)**  Reformularea se realizează având în vedere termenii specifici ai Directivei Cadru Apă și necesitatea asigurării, pentru obiectivele existente (funcţie de caz) și viitoare, a conectivității longitudinale. |
| 15. | Analizarea caz cu caz a proiectelor ce propun prelevări semnificative de apă din cursurile de suprafaţă cu verificarea modului în care prevederile legale privind debitul ecologic sunt compatibile cu obiectivele de management ale ariilor naturale protejate şi cerinţele pentru conservarea habitatelor şi speciilor de interes conservativ | **Analizarea caz cu caz a proiectelor ce propun prelevări semnificative de apă din cursurile de suprafaţă cu verificarea asigurării debitului ecologic**  Prevederile legale privind debitul ecologic se aplică nu numai în zonele protejate. |
| 17. | Implementarea proiectelor existente privind reconstrucția ecologică a zonelor umede din lunca Dunării | **Studiu/analiza privind amenajarea sustenabilă a luncii Dunării (prevenirea și reducerea riscului la inundații, atingerea obiectivelor de mediu ale corpurilor de apă, precum și aspectele socio-economice)**  Implementarea proiectelor se poate realiza numai după realizarea studiilor de prefezabilitate/fezabilitate. |
| 20. | Includerea în design-ul proiectelor a acelor elemente care permit asigurarea unui grad ridicat de integrare în peisajul natural al construcţiilor şi modificărilor hidromorfologice propuse (soluţiile pot include: o arhitectură locală a clădirilor propuse, refacerea vegetaţiei ripariene, instalarea şi menţinerea vegetaţiei caracteristice zonelor umede etc) | **Includerea în design-ul proiectelor a unor soluții tehnice care să conducă la atenuarea presiunilor hidromorfologice (refacerea vegetaţiei ripariene, instalarea şi menţinerea vegetaţiei caracteristice, etc)**  Pentru reducerea efectelor presiunilor hidromorfologice asupra corpurilor de apă legislația românească în domeniu prevede o serie de reglementări considerate măsuri de bază.  În cadrul procesului de avizare a lucrărilor de investiții care sunt situate pe ape sau au legătură cu apele se solicită proiectantului/constructorului soluții constructive prietenoase cu mediul (refacerea vegetației ripariene, instalarea și menținerea vegetației caracteristice zonelor umede, migrația ihtiofaunei, creșterea biodiversității). |
| 26 | Derularea unor campanii de informare în cadrul procedurilor de consultare publică. Asigurarea participării publicului și a posibilității acestuia de exprimare a opiniilor individuale și colective. | Propunem modificarea denumirii măsurii pentru a asigura corelarea cu cerințele art. 14 al Directivei Cadru Apă, cu: **“Asigurarea participării publicului și a posibilității acestuia de exprimare a opiniilor, în cadrul procesului de informare și consultare a factorilor interesați și a publicului larg, în vederea elaborării Planurilor de Management ale Bazinelor/Spaţiilor Hidrografice şi a Planului Naţional de Management”.** |

1. **Propuneri de eliminare a unor măsuri pentru Planul Național de Management aferent porțiunii din Bazinul Hidrografic Internațional al fluviului Dunărea care este cuprinsă în teritoriul României**

| **Nr. crt.** | **Denumirea măsurii din avizul de mediu nr. 19/12.10.2010** | **Observații / Justificare** |
| --- | --- | --- |
| 1. | | Realizarea unei evaluări cumulative a impactului restituțiilor de ape uzate în interiorul și amonte de ariile naturale protejate în care apa joacă un rol important | Acest tip de evaluare **se realizează conform legislației în vigoare de către autoritatea competentă de mediu.** |
| 4. | | Amenajarea bazinelor hidrografice torenţiale prin lucrări de corectare a torenţilor şi de împădurire a versanţilor | Măsurile pentru combaterea/reducerea eroziunii solului și corectarea torenților sunt **parte integrantă a Planului de management al riscului la inundații** |
| 7. | | Includerea în actele de reglementare de cerinţe privind respectarea standardelor de eficienţă energetică în cadrul proiectelor ce vizează reabilitarea/extinderea/ construirea de sisteme de alimentare cu apă, canalizare şi epurare a apelor uzate | Eficiența energetică este privită la nivel european și de către operatorii de servicii de apă ca un **indicator de performanță pentru eficiența serviciului**, astfel acest indicator nu are un efect direct asupra atingerii obiectivelor de mediu ale corpurilor de apă |
| 12. | | Prevederea pentru proiectele ce vizează alterări hidromorfologice a unor măsuri de identificare şi control a speciilor invazive pe durata lucrărilor de construcţii şi în primii 2-3 ani după punerea în funcţiune a acestora | **În măsura 11 (Secțiunea I)** **pot fi incluse informații despre măsurile identificate şi controlul speciilor invazive**, fără legătură cu alterările hidromorfologice. |
| 13. | | Autorizarea construirii în ariile naturale protejate precum și pe o distanță de 20 km amonte de acestea doar a acelor proiecte ce vizează alterări hidromorfologice esențiale pentru protejarea aglomerărilor umane pentru care nu pot fi identificate soluții alternative (ex: reconstrucția/crearea de zone umede pentru managementul inundațiilor). | Se propune eliminarea acestei măsuri deoarece **provoacă unele confuzii și contradicții cu legislația existentă de implementare, legislație aplicabila procedurii de evaluare a impactului asupra mediului pentru proiecte.**  Conform OUG nr. 57/2007, vecinătatea ariilor naturale protejate este luată în considerare pentru activitățile din afara limitei acestor arii naturale protejate care pot genera un impact negativ semnificativ și se stabilește de la caz la caz (în funcție de amploarea proiectului).  Stabilirea distanței de 20 km amonte de orice arie naturală protejată trebuie să se bazeze pe o fundamentare științifică, iar impunerea unei distanțe fixe este discriminatorie pentru speciile acvatice migratorii pe distanțe medii și lungi.  Aplicarea principiului precauției pentru corpurile de apă asigură respectarea tuturor condițiilor stipulate în art. 4.7 al Directivei Cadru Apă (2000/60/CE). |
| 16. | | Evitarea implementării unor proiecte care, chiar în situaţia localizării în exteriorul unor arii protejate, pot ameninţa habitatele unor specii considerate periclitate | Implementarea unor proiecte nu poate fi evitată, ci este rezultatul unei analize. **Măsura se realizează prin aplicarea legislației specifice ariilor naturale protejate, respectiv evaluării impactului asupra mediului** și evaluării adecvate de către autoritățile competente pentru protecția mediului și controlată/ inspectată de Garda Națională de Mediu. |
| 18. | | Impunerea de măsuri compensatorii și verificarea implementării acestora pentru proiectele care afectează habitatele și speciile ce fac obiectul conservării în rețeaua Natura 2000 | Propunem eliminarea acestei măsuri, deoarece nu reprezintă o condiție specifică în procesul de implementare a planurilor de management, ci o **obligație impusă de legislația de bază pentru zonele naturale protejate și evaluarea impactului asupra mediului pentru proiecte.** |
| 22. | | Identificarea clară, înainte de a începe un proiect, a monumentelor istorice, siturilor arheologice şi clădirilor de patrimoniu ce ar putea fi afectate negativ de acţiunile întreprinse şi realizarea unui nivel adecvat de evaluare la nivel de proiect, cu identificarea tuturor măsurilor de evitare, reducere şi compensare a efectelor negative. | La solicitarea informațiilor necesare elaborării Raportului de monitorizare pentru Planul Național de Management aferent porțiunii din Bazinul Hidrografic Internațional al fluviului Dunărea care este cuprinsă în teritoriul României ( Planul Național de Management al Bazinelor Hidrografice), Ministerul Culturii nu a răspuns prin adresa oficială, precizând informal că informațiile solicitate pentru această măsură nu sunt disponibile în acest moment, fiind dificil de colectat / identificat.  **Nu au relevanță pentru Planul național de management** |
| 23. | | Identificarea tradiţiilor şi obiceiurilor unice existente ce au legătură cu apa şi promovarea acestora |
| 24. | | Evitarea implementării unor proiecte ce pot avea un impact socio-cultural semnificativ (strămutări ale unor localităţi însoţite sau nu de pierderea unor monumente culturale, situri arheologice, tradiţii culturale sau care afectează preponderent un anumit grup etnic. |